Hönnunarsamkeppni um nýtt hjúkrunarheimili á Húsavík Fyrstu verðlaun 5 milljónir króna Hafin er hönnunarsamkeppni um nýtt hjúkrunarheimili á Húsavík . Samkeppnin er haldin í samstarfi við Ariktektafélag Íslands . Framkvæmdasýsla ríkisins f.h. heilbrigðisráðuneytisins og Sveitarfélagsins Norðurþings bjóða til opinnar hönnunarsamkeppni ( framkvæmdasamkeppni ) um nýbyggingu hjúkrunarheimilis á Húsavík , nánar tiltekið á lóðinni nr. 10 við Auðbrekku . Um er að ræða 60 rýma hjúkrunarheimili , auk tengigangs á milli nýbyggingar og núverandi hjúkrunarheimilis Hvamms . Tvö fyrirspurnartímabil eru í samkeppninni og lýkur því fyrra 7. janúar 2020 en því síðara 7. febrúar 2020 . Í framhaldi af hönnunarsamkeppni er fyrirhugað að ganga til samningskaupa skv. 3. mgr. 39. gr. laga um opinber innkaup nr. 120 / 2016 um þjónustusamning við þátttakanda / höfund þeirrar tillögu sem dómnefnd velur til áframhaldandi hönnunar á húsinu . Hönnunarkostnaður er áætlaður um 11,5% af framkvæmdarkostnaði eða um 210 m.kr. að frátöldum virðisaukaskatti . Samkeppnin fer fram í samvinnu við Arkitektafélag Íslands og er auglýst á EES . Nánari upplýsingar er að finna á heimsíðu Ríkiskaupa en þar eru leiðbeiningar til að skrá sig til þátttöku og nálgast samkeppnislýsingu og önnur ítargögn undir nafnleynd .